LV 


BS os 
KOMISIJA 


Briselē, 27.1.2021. 
COM(2021) 50 final 


ZAĻĀ GRĀMATA 
PAR NOVECOŠANU 


Paaudžu solidaritātes un savstarpējās atbildības veicināšana 


LV 


1; Ievads ee sai snsžaāts ier asi g a sa js sd iš 2 
2;. „Pamātu ielikšānā nieee ecenin tests astu (āda divās ai aiaa aa da ira Sia KARA iu iš 3 
2.1. Veselīga un aktīva novecošana........... ss 4 
2.2. Izglītība un apmācība mūžizglītības perspektīvā... 4 
2.3. Izglītības pieejamības teritoriālie aspekti ........i..dda ss 5 
3. Mūsu darba dzīves maksimāla realizēšana.......i.sssasšš mā 6 
3.1. Vairāk cilvēku integrēšana darba tirgū... ss 6 
3.2. Ražīgums, inovācija un uzņēmējdarbības iespējas .......... dā 8 
3.3. Nodarbinātība un ražīgums — teritoriālā perspektīva... 9 
4. Jaunas iespējas un problēmas pensionēšanās posmā.......4.asa asā 11 
4.1. -Aktivitātes saglabāšanā... aiaiai ss taas šādā gadaa šas is ņāšāss 11 
4.2. Nabadzība vecumdienās........s sā 12 
4.3. Pietiekamas, taisnīgas un ilgtspējīgas pensiju sistēmas .......ii..as ts 14 
5. Novecojošas sabiedrības augošo vajadzību apmierināšana ..........aas is 15 
5.1. Novecojošas sabiedrības vajadzību apmierināšana veselības un ilgtermiņa aprūpes jomā..17 
5.2. Mobilitāte, savienojamība un piekļūstamība .....s.ssd ās 19 
5.3. Teritoriālās atšķirības attiecībā uz piekļuvi aprūpei un pakalpojumiem ........ ds 19 
5.4. Labbūtības uzlabošana ar paaudžu solidaritātes palīdzību............vai ss 22 
6: „Perspektīvā iz a.seussssesk ditt a dieans ta elektors kids dis pss 24 


1. Ievads 


Novecošana ietekmē ikvienu mūsu dzīves aspektu visa mūža garumā. Laikā, kad pašreizējā 
pandēmija mūs vēl aizvien apdraud un mēs cīnāmies, lai glābtu cilvēku dzīvību un sargātu 
iztikas līdzekļus, mums nevajadzētu aizmirst par vērā ņemamu attīstību, proti, vēl nekad 
iepriekš tik daudzi eiropieši nav sasnieguši tik garu mūžu. Tas ir liels sasniegums, kura 
pamatā ir ES sociālā tirgus ekonomika. 


Pēdējās piecās desmitgadēs gan vīriešiem, gan sievietēm dzimšanas brīdī paredzamais mūža 
ilgums ir palielinājies par aptuveni 10 gadiem. ES reģionu demogrāfiskais profils ir ļoti 
atšķirīgs, it īpaši tas atšķiras starp pilsētām un lauku apvidiem — dažās vietās ir liels vecāka 
gadagājuma cilvēku īpatsvars, savukārt citās pieaug darbspējas vecuma iedzīvotāju skaits. 
Eiropa nekādā gadījumā nav vienīgais kontinents, kurā sabiedrība noveco, taču Eiropā šis 
process ir visizteiktākais. Piemēram, iedzīvotāju mediānais vecums Eiropā! šobrīd ir 
42,5 gadi, kas vairāk nekā divas reizes pārsniedz attiecīgo rādītāju Āfrikā. Arī nākamajās 
desmitgadēs šī atšķirība vēl aizvien būs liela. 


Šī tendence būtiski ietekmē cilvēku ikdienas dzīvi un mūsu sabiedrību. Tā ietekmē 
ekonomikas izaugsmi, fiskālo stabilitāti, veselības un ilgtermiņa aprūpi, labbūtību un sociālo 
kohēziju. Turklāt pandēmijas nesamērīgi lielā ietekme uz gados vecākiem cilvēkiem 
(hospitalizācijas un nāves gadījumu skaita ziņā) ir izgaismojusi dažus no izaicinājumiem, 
kurus sabiedrības novecošana rada veselības un sociālajai aprūpei. Taču novecošana paver arī 
jaunas iespējas jaunu darbvietu radīšanai, sociālā taisnīguma veicināšanai un labklājības 
palielināšanai, piemēram, senioru un aprūpes ekonomikā. 


Dalībvalstis pievēršas novecošanas izraisītajām sekām, uzlabojot izglītības un prasmju 
sistēmas, veicinot ilgāku un pilnīgāku darba mūžu un sekmējot sociālās aizsardzības un 
pensiju sistēmu reformas. Tomēr, ņemot vērā šīs tendences mērogu, tempu un ietekmi uz visu 
sabiedrību, mums arī jāaplūko jaunas pieejas un jānodrošina, ka mūsu politika ir piemērota 
problēmu risināšanai lielu pārmaiņu laikmetā — laikmetā, ko raksturo gan zaļā un digitālā 
pārkārtošanās, gan jauni darba veidi un pandēmiju draudi. 


Šīs zaļās grāmatas mērķis ir sākt plašas politikas debates par novecošanu, lai apspriestu 
iespējas, kā prognozēt novecošanas radītos izaicinājumus un iespējas un reaģēt uz tiem, jo 
īpaši ņemot vērā ANO Ilgtspējīgas attīstības programmu 2030. gadam un ANO Veselīgu 
vecumdienu desmitgadi. Kompetence novērst novecošanas radītās sekas lielākoties ir 
dalībvalstu ziņā, un Eiropas Savienībai ir visas iespējas, lai apzinātu svarīgākos jautājumus 
un tendences un atbalstītu valstu, reģionālajā un vietējā līmenī veiktu rīcību novecošanas 
jomā. Eiropas Savienība var palīdzēt dalībvalstīm un reģioniem izstrādāt pašiem savus, 
konkrētajām vajadzībām piemērotus politikas risinājumus novecošanas jomā. 


' «Eiropa” šajā kontekstā attiecas uz visu kontinentu. Avots: ANO Pasaules iedzīvotāju skaita prognoze, 
2019. gada redakcija. Tiešsaistē pieejamajā Eurostat datu tabulā demo_pjanind ir norādīts, ka mediānais 
vecums ES-27 valstīs 2019. gadā bija 43,7 gadi. 


Eiropas sociālo tiesību pīlārā” ir izklāstīti vairāki principi, kas tieši vai netieši attiecas uz 
novecošanas skartajām jomām, piemēram, tādām kā ienākumi un pensijas vecumdienās, 
ilgtermiņa aprūpe, veselības aprūpe, invalīdu iekļaušana, sociālā aizsardzība, darba un 
privātās dzīves līdzsvars, kā arī vispārīgā un profesionālā izglītība un mūžizglītība. Komisija 
drīzumā nāks klajā ar rīcības plānu, kura mērķis ir atbalstīt Eiropas sociālo tiesību pīlāra 
pilnīgu īstenošanu. 


Šajā zaļajā grāmatā ir izmantota dzīves cikla pieeja, ar kuru atspoguļo novecošanas vispārējo 
ietekmi un pievēršas novecošanas ietekmei gan uz atsevišķām personām, gan uz sabiedrību 
plašākā mērogā. Minētā pieeja aptver visdažādākās jomas — no mūžizglītības un veselīga 
dzīvesveida līdz pat jautājumam par to, kā finansēt pienācīgas pensijas, vai nepieciešamībai 
pēc lielāka ražīguma un pietiekami liela darbaspēka nolūkā saglabāt vecāka gadagājuma 
cilvēku veselības aprūpi un ilgtermiņa aprūpi. 


Dzīves cikla pieejā ir ņemts vērā apstāklis, ka tradicionālie izglītības un apmācības, darba un 
pensionēšanās posmi kļūst nenoteiktāki un elastīgāk. Tajā arī atspoguļots tas, ka reaģēšana uz 
sabiedrības novecošanu nozīmē jautājumu par pareizā līdzsvara rašanu starp ilgtspējīgiem 
risinājumiem mūsu labklājības sistēmā un paaudžu solidaritātes un taisnīguma stiprināšanu 
starp gados jaunajiem un vecajiem. Starp paaudzēm eksistē dažāda veida savstarpējā 
atkarība, kas rada izaicinājumus, iespējas un jautājumus mūsu sabiedrībai. Tādēļ gan 
jauniešiem, gan visu vecumu cilvēkiem būtu aktīvi jāpiedalās mūsu politikas pasākumu 
veidošanā. 


Šī Komisija ir noteikusi demogrāfiju par vienu no ES politikas programmas prioritātēm. 


2020. gada jūnijā Komisija nāca klajā ar ziņojumu”, kurā izklāstīti galvenie demogrāfisko 
pārmaiņu fakti un to iespējamā ietekme. Šī zaļā grāmata ir šā ziņojuma pirmais rezultāts, un 
ar to tiek uzsākta diskusija par vienu no svarīgākajām demogrāfiskajām pārmaiņām Eiropā. 
Šī diskusija būs iekļaujoša un balstīsies uz to citu ES iestāžu un struktūru darbu", kuras aktīvi 
piedalās debatēs par demogrāfiskajām problēmām. 


2: Pamatu ielikšana 


Laikposms no agrīnās bērnības līdz agrīnā brieduma periodam ietekmē visu mūsu atlikušo 
dzīvi. Tas, ko mēs pieredzam un mācamies, ieradumi, kurus mēs pieņemam — tie visi ir 


* https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles_lv. 

* Ziņojums par demogrāfisko pārmaiņu ietekmi Eiropā (COM(2020) 241 final, 17.6.2020.). 

* Piemēram, Padomes secinājumi "Demogrāfiskās problēmas: skatījums uz nākotni” (8668/20, 8.6.2020.); 
Padomes secinājumi “Vecāka gadagājuma cilvēku cilvēktiesības, līdzdalība un labbūtība digitalizācijas 
laikmetā” (11717/2/20, 9.10.2020.); Ekonomikas un sociālo lietu komitejas 2020. gada 5. maija atzinums 
“Demogrāfijas problēmas Eiropas Savienībā, ņemot vērā nevienlīdzību ekonomikas un attīstības jomā” un 
Reģionu komitejas 2020. gada 14. oktobra atzinums "Demogrāfiskās pārmaiņas: priekšlikumi to negatīvās 
ietekmes uz ES reģioniem noteikšanai un novēršanai”. Eiropas Parlaments arī gatavo ziņojumu “Vecā 
kontinenta novecošana: iespējas un risināmie uzdevumi, kas saistīti ar novecošanas politiku laikposmam pēc 
2020. gada”. 


faktori, kas ietekmē mūsu nākotnes perspektīvas, veselību un labbūtību. Pareizo pamatu 
ielikšana jau no paša sākuma var palīdzēt novērst, ierobežot un atlikt dažus no 
izaicinājumiem, kas saistīti ar novecošanu. 


Konkrēti — ir divas politikas koncepcijas, kas var nodrošināt plaukstošu novecojošu 
sabiedrību: veselīga un aktīva novecošana un mūžizglītība. Abas pieejas sniedz vislabākos 
rezultātus tad, ja tās tiek sāktas jau agrīnā vecumā, jo tās ir būtiskas visam dzīves ciklam. 
Svarīgi ir tas, lai augsts izglītības līmenis un laba veselība būtu savstarpēji pastiprinoši 
faktori. 


2.1. Veselīga un aktīva novecošana 


Veselīga un aktīva novecošana nozīmē veselīga dzīvesveida popularizēšanu visa mūža 
garumā un ietver mūsu patēriņa un uztura ieradumus, kā arī mūsu fiziskās un sociālās 
aktivitātes līmeni. Tā palīdz samazināt aptaukošanās, diabēta un citu nepārnēsājamu slimību, 
kuru izplatība arvien pieaug, riskus. Sirds un asinsvadu slimības un vēzis ir galvenie 
novēršamie nāves cēloņi Eiropā to personu gadījumā, kuras ir jaunākas par 75 gadiem”. 
Veselīga un aktīva novecošana pozitīvi ietekmē darba tirgu, nodarbinātības līmeni un mūsu 
sociālās aizsardzības sistēmas, un tādējādi arī ekonomikas izaugsmi un ražīgumu. 


Veselīga un aktīva novecošana ir personīga izvēle un atbildība, taču tā lielā mērā ir atkarīga 
no vides, kurā cilvēki dzīvo, strādā un socializējas. Publiskajai politikai var būt nozīmīga 
atbalstoša loma. Proaktīvi pasākumi var palīdzēt novērst un atklāt slimības un pasargāt 
cilvēkus no sliktas veselības izraisītajām sekām. Tie var palīdzēt nodrošināt to, ka aizvien 
vieglāk ir izdarīt izvēli par labu veselīgai un aktīvai novecošanai, tostarp arī neaizsargātības 
situācijā esošām personām. Ir inovatīvi vedi, kā veicināt veselīgu dzīvesveidu bērnu un 
jauniešu vidū, tostarp tādi kā droša digitālā tehnoloģija, spēles, mācību platformas un 
lietotnes. Personalizētā medicīna var palīdzēt jau agrīnā posmā identificēt cilvēkus, kuriem 
vēlāk dzīvē ir risks saslimt ar konkrētām slimībām. 


Lai gan par savu veselības politiku atbildīgas ir dalībvalstis, tomēr Eiropas Savienība var 
atbalstīt dalībvalstu rīcību (tostarp ar jaunās programmas "ES veselība” palīdzību), 
piemēram, cīņā pret vēzi, demenci un garīgās veselības problēmām un veselīga uztura un 
diētu, kā arī regulāras fiziskās aktivitātes veicināšanā. Šo centienu atbalstam ir izveidots 
Eiropas Vēža uzveikšanas plāns, kura mērķis ir pievērties visam slimības ciklam — no 
profilakses līdz pat palīdzībai slimību pārdzīvojušajiem. Pārraudzība un informācijas apmaiņa 
par valstu mērogā īstenotajām veselības jomas iniciatīvām var palīdzēt mazināt atšķirības 
starp pieejām un noteikumiem valstīs un to starpā. 


2.2. Izglītība un apmācība mūžizglītības perspektīvā 


Mūžizglītība, proti, ieguldīšana cilvēku zināšanās, prasmēs un kompetencēs visa mūža 
garumā, ir daļa no atbildes uz izaicinājumiem, kurus rada novecošana. Pastāvīgiem 
ieguldījumiem mācīšanā ir daudzas pozitīvas sekas, proti, prasmju apgūšana un atjaunināšana 
palīdz cilvēkiem noturēties darba tirgū, sekmīgi pāriet no viena darba uz citu un attīstīties 
profesionālajā ziņā, tādējādi paturot viņus darbā un vairojot apmierinātību ar darbu. Ātri 


> Avots: tiešsaistē pieejamā Eurostat datu tabula HLTH_CD_APR un novēršamās un attālināmās mirstības 
statistika. 


mainīgajā pasaulē mūžizglītība ir nepieciešamība, jo karjeras un izglītības iespējas strauji 
mainās. Pastāvīga mācīšanās var arī palīdzēt aizkavēt demences iestāšanos un nepieļaut 
kognitīvos traucējumus, kas saistīti ar vecumu. Tas ir arī veids, kā vecāka gadagājuma cilvēki 
var aktīvi iesaistīties sabiedrības dzīvē. Pilsoniskuma kompetenču attīstīšana ir svarīga 
demokrātiskajai līdzdalībai visa mūža garumā. 


Mūžizglītība ir visefektīvākā tad, ja tā sākas dzīves sākumā. Pirmie dzīves gadi ir izšķiroši 
svarīgi kognitīvo un sociālo prasmju attīstīšanai. Ir pierādīts, ka piekļuve kvalitatīvai agrīnai 
pirmsskolas izglītībai un aprūpei ilgstoši ietekmē sasniegumus gan skolā, gan ārpus tās. 
Neraugoties uz uzlabojumiem izglītībā un apmācībā skolā, vēl aizvien pārāk daudzi jaunieši 
priekšlaicīgi pamet skolu, un viņiem ir ievērojamas problēmas ar tādām pamatprasmēm kā 
lasīšana, dabaszinātnes un matemātika. Tas pats attiecas uz pieaugušajiem. Satraucoši ir tas, 
ka katram piektajam jaunietim Eiropā nav digitālo pamatprasmju. Starp nesekmīgajiem 
pārsvarā ir audzēkņi, kuri nāk no nelabvēlīgas vides. Fakti liecina arī par risku nokļūt 
apburtajā lokā zemu prasmju līmeņa dēļ, proti, cilvēki ar labākām prasmēm biežāk iesaistās 
mācību pasākumos, savukārt cilvēki ar sliktākām pamatprasmēm to nedara. 


Ir liels potenciāls attīstīt vecāka gadagājuma cilvēku prasmes, kā arī uzlabot veidu, kā šīs 
prasmes tiek pārbaudītas un kā tiek nodrošināta profesionālā orientācija. Pieaugušo izglītība 
un apmācība palīdz uzlabot nodarbināmību mainīgajā darba pasaulē, jo jaunās vajadzības 
pēc prasmēm (it īpaši zaļās un digitālās pārkārtošanās dēļ) rada potenciālu jaunu darbvietu 
izveidei. 

Tas viss ir pamats Komisijas nesen pieņemtās Eiropas Prasmju programmas” īstenošanai. 
Turklāt, līdz 2025. gadam izveidojot Eiropas izglītības telpu’, mēs strādājam pie tā, lai visiem 
būtu pieejama kvalitatīva izglītība, jo īpaši ņemot vērā tos, kuriem lielākā mērā draud 
nesekmība un sociālā atstumtība. 


2.3. Izglītības pieejamības teritoriālie aspekti 


Augstas kvalitātes izglītības un apmācības pieejamību nevar uzskatīt par pašsaprotamu, jo 
īpaši mazapdzīvotos reģionos, kur cilvēkiem var nākties pārvietoties lielos attālumos, lai 
nokļūtu līdz attiecīgajām mācību vietām. Zems dzimstības līmenis apvienojumā ar jauniešu 
emigrāciju var samazināt pieprasījumu pēc izglītības iestādēm lauku un attālos reģionos. 


Tā rezultātā var izveidoties apburtais loks, proti, bērnu skaits var samazināties līdz tik zemam 
līmenim, ka ir grūti pamatot skolas saglabāšanu. Tas savukārt nozīmē to, ka ģimenēm ar 
bērniem nav tik pievilcīgi pārcelties uz šādu reģionu vai palikt tajā. 


Covid-19 uzliesmojuma sekmētā pāreja uz tālmācību ir sniegusi dažas atziņas par digitālo 
tehnoloģiju izmantošanu izglītībā un apmācībā. Taču tā ir vēl vairāk izcēlusi nevienlīdzību, ar 
ko saskaras lauku kopienas attiecībā uz piekļuvi digitāliem pakalpojumiem. Lauku un attālos 
reģionos, visticamāk, būs vajadzīgi ieguldījumi savienojamībā, un ir mazāka varbūtība, ka 
šajos reģionos būs pieejami cenas ziņā pieņemami, ļoti kvalitatīvi platjoslas pakalpojumi, kā 
arī ierīces un prasmes, kas vajadzīgas to izmantošanai. Dažiem bērniem tas nozīmēja to, ka 
pandēmijas laikā viņi nevarēja turpināt mācības, tādējādi palielinot jau iepriekš pastāvējušo 


é COM(2020) 274 final, 1.7.2020. 
7 COM(2020) 625 final, 30.9.2020. 


nevienlīdzību salīdzinājumā ar viņu vienaudžiem labāk sasniedzamajos reģionos. Patiecoties 
jaunām pieejām, mācības skolas telpās var apvienot ar augstas kvalitātes digitālo mācīšanos, 
lai tādējādi gan pilsētās, gan lauku reģionos uzlabotu izglītības un apmācības pieejamību. 
Digitālās izglītības rīcības plānā” ir ierosināta visaptveroša pieeja digitālajām mācībām un 
digitālajai izglītībai ES līmenī. 


1. Kā popularizēt veselīgu un aktīvu vecumdienu politiku ikvienam jau no agrīna vecuma 
un visu mūžu? Kā labāk sagatavot bērnus un jauniešus izredzēm, ka viņi dzīvos garāku 
mūžu? Kādu atbalstu Eiropas Savienība var sniegt dalībvalstīm? 

2. Kādi ir būtiskākie šķēršļi mūžizglītībai visā dzīves ciklā? Kurā dzīves posmā šo šķēršļu 
novēršanai varētu būt vislielākā ietekme? Kā tas būtu konkrēti jārisina lauku un attālos 
apgabalos? 


3. Mūsu darba dzīves maksimāla realizēšana 


Darbspējīgā vecuma iedzīvotāju skaits Eiropas Savienībā samazinās jau desmit gadus, un 
paredzams, ka šī tendence turpināsies”. Iedzīvotāju kopējam skaitam saglabājoties 
nemainīgam, pieaug darbaspēka trūkuma risks. Tas savukārt nozīmē to, ka ir grūti uzturēt 
ražošanu un pakalpojumu sniegšanu, un galu galā tas ietekmē mūsu pārticību un labbūtību. 
Lai kompensētu darbspējīgā vecuma iedzīvotāju skaita sarukumu, Eiropas Savienībai un 
tās dalībvalstīm būtu jāveicina politika, ar kuras palīdzību darba tirgū iesaista vairāk cilvēku, 
dod iespēju viņiem strādāt ilgāk un uzlabo ražīgumu. Mazāk attīstīto reģionu, t. i., reģionu, 
kuru IKP uz vienu iedzīvotāju ir mazāks par 75 % no ES vidējā rādītāja, potenciālu varētu arī 
labāk izmantot, veicot pienācīgus ieguldījumus, lai atbalstītu izlīdzināšanos starp reģioniem. 


3.1. Vairāk cilvēku integrēšana darba tirgū 


Augta līmeņa dalība darba tirgū un ilgāks darba mūžs var mazināt tādas sabiedrības 
novecošanas problēmu, kurā sarūk darbspējīgā vecuma iedzīvotāju skaits". Taču 
diskriminācija darbā — vai darba meklēšanas gaitā —ir plaši izplatīta un var skart dažas 
iedzīvotāju grupas vairāk nekā citas. Nodrošinot to, ka cilvēki ar rasu vai etnisko piederību 
minoritātei var pilnībā izmantot savu potenciālu, tiks panākti labāki rezultāti sociālajā un 
ekonomikas jomā par labu visiem. Šajā sakarā ir svarīgi turpināt darbu pie tā, lai izveidotu 
Savienību, kurā valda līdztiesība, un pilnībā īstenotu spēkā esošos juridiskos instrumentus. 


Sieviešu (vecumā no 20 līdz 64 gadiem) nodarbinātības līmenis Eiropas Savienībā vēl aizvien 
ir par 11,7 procentpunktiem zemāks nekā vīriešu nodarbinātības līmenis, un, neraugoties uz 
to, ka sievietes biežāk nekā vīrieši iegūst augstāko izglītību, vairāk sieviešu mēdz strādāt 
nepilnu darba laiku”. 


Pasākumi, kuru mērķis ir sekmēt sieviešu un vīriešu vienlīdzīgu iesaistīšanos gan apmaksātā 
darbā, gan neapmaksātā ģimenes darbā, var palīdzēt paaugstināt sieviešu nodarbinātības 


* COM(2020) 624 final, 30.9.2020. 

? Avots: tiešsaistē pieejamās Eurostat tabulas demo_pjan un proj_19np. 

© JRC, ES demogrāfijas scenāriji — migrācija, iedzīvotāji un izglītība, 2019. 
l Avots: tiešsaistē pieejamā Eurostat tabula lfsi_emp_a. 


līmeni, tostarp atbalstot cilvēkus un ģimenes ar nolūku panākt labāku darba un privātās 
dzīves saskaņošanu. Rīcība ar mērķi uzlabot dzimumu līdztiesību darba tirgū un novērst 
dzimumu nelīdztiesību varētu palielināt vīriešu iesaistīšanos mājsaimniecības darbā un 
ģimenes aprūpē — ja to papildinātu strukturāli pasākumi nodokļu un sociālās drošības sistēmu 
reformēšanai. ES dzimumu līdztiesības stratēģijā 2020.—2025. gadam!” jau ir izklāstītas 
vairākas svarīgas darbības šajā jomā. 


Jaunākie dati” liecina, ka 5,4 % sieviešu (un 2,2 % vīriešu) vecumā no 18 līdz 64 gadiem ir 
samazinājušas savu darba laiku vai izmantojušas vairāk nekā vienu mēnesi ilgus 
nodarbinātības pārtraukumus, lai rūpētos par slimiem un/vai vecāka gadagājuma radiniekiem 
ar invaliditāti. Kvalitatīvas bērnu aprūpes un formālās ilgtermiņa aprūpes labāka pieejamība 
un atbalsts neformālajiem aprūpētājiem ne tikai palīdzētu apmierināt vecāka gadagājuma 
cilvēku pieaugošās vajadzības, bet arī ļautu lielākam skaitam darba ņēmēju — it īpaši 
sievietēm — ienākt vai palikt darba tirgū. 


Ja migrantu izcelsmes cilvēki varētu strādāt darbā, kas atbilst viņu kvalifikācijai un 
prasmēm, tad viņi varētu labāk integrēties. Tas palīdzētu panākt labāku sociālo kohēziju, 
ekonomikas izaugsmi un nevienlīdzības mazināšanu. 


Likumīga migrācija var palīdzēt novērst prasmju trūkumu un tādējādi apmierināt darba 
tirgus vajadzības. Augsti izglītoti migranti biežāk nekā vidēji ir pārāk kvalificēti darbam, ko 
viņi veic. Īpaši sarežģīti ir izmantot migranšu potenciālu, kam par iemeslu ir strukturāli 
šķēršļi, piemēram, piekļuve kvalitatīvai un cenas ziņā pieņemamai bērnu aprūpei. 2020. gada 
novembrī Komisija nāca klajā ar jaunu rīcības plānu par integrāciju un iekļaušanu 2021.— 
2027. gadam', kurā ņemta vērā migrantu atšķirīgā situācija un kura nolūks ir palīdzēt 
dalībvalstīm un citām attiecīgajām ieinteresētajām personām rast pienācīgus risinājumus savā 
integrācijas un iekļaušanas politikā. Turpinājumā jaunajam Migrācijas un patvēruma 
paktam” Komisija nesen pabeidza sabiedrisko apspriešanu par likumīgas migrācijas Eiropas 
Savienībā nākotni, un tā ierosinās vairākus pasākumus, tostarp “talantu un prasmju” paketi, 
kurā paredzētas iespējas izveidot ES talantu rezervi. 


Darbaspēka trūkumu novērst ir arī iespējams, palielinot personu ar invaliditāti 
nodarbinātību, kam nepieciešams gādāt par saprātīgiem pielāgojumiem un pieejamu darba 
vidi. 

Vecāka gadagājuma darba ņēmēju nodarbinātības līmenis Eiropas Savienībā — neraugoties 
uz neseno palielinājumu — vēl aizvien ir zemāks par vidējo rādītāju. 2019. gadā bija 
nodarbināts tikai 59,1 % personu vecumā no 55 līdz 64 gadiem salīdzinājumā ar 73,1 % no 
visiem 20—64 gadus veciem cilvēkiem". Pēc 50 gadu vecuma sasniegšanas pieaug ilgstoša 
bezdarba risks''. Daudzi vecāka gadagājuma darba ņēmēji saskaras ar grūtībām saistībā ar 
pieņemšanu darbā, piekļuvi apmācības iespējām, darbvietu maiņu un vecuma specifikai 
pielāgotiem uzdevumiem. Varētu lielākā mērā atvieglināt vecāka gadagājuma cilvēku 


1? COM(2020) 152 final, 5.3.2020. 

'5 Darbaspēka apsekojums, Rīcībnespējīgu radinieku aprūpe. 
1* COM(2020) 758 final, 24.11.2020. 

15 COM(2020) 609 final, 23.9.2020. 

15 Avots: tiešsaistē pieejamā Eurostat tabula Ifsi_emp_a. 
"Avots: lfsa_upgan. 


iesaistīšanos darba tirgū, tostarp, piemēram, paredzot fiskālos stimulus darba devējiem 
nolūkā pieņemt darbā gados vecākus darba ņēmējus. 


Dažās nozarēs, piemēram, lauksaimniecībā, cilvēki turpina strādāt lielā vecumā, darot to vai 
nu pēc savas izvēles, savu dzīves apstākļu vai potenciāla pārņēmēja trūkuma dēļ, vai arī 
nelielas pensijas dēļ. Fiziskie aspekti — gan ergonomiskajā, gan pieejamības ziņā — un elastīgi 
darba nosacījumi ļautu vecāka gadagājuma darba ņēmējiem atlikt pensionēšanos, ja viņi to 
vēlētos. Palielinoties vecumam, nelaimes gadījumi darbā un arodslimības kļūst bīstamāki. 
Labi darba apstākļi, tostarp pienācīga darba drošība un veselības aizsardzība, palīdz 
aizsargāt visu vecumu darba ņēmēju veselību, tādējādi veicinot labklājību un samazinot 
priekšlaicīgas pensionēšanās rādītājus. Digitālā tehnoloģija var palīdzēt darba ņēmējiem un 
nodrošināt labāk pielāgotu darba vidi, kurā ir ieviestas uz IKT balstītas personalizētas 
sistēmas, valkājamas ierīces un mobilās veselības aprūpes lietotnes. 


Gados vecāku cilvēku uzņēmējdarbība var paildzināt darba mūžu, samazināt bezdarbu 
vecumdienās, uzlabot vecāka gadagājuma cilvēku sociālo iekļaušanu un ar jaunuzņēmumu 
palīdzību veicināt inovāciju. Tā var sekmēt starppaaudžu mācīšanos un nodrošināt zināšanu 
pārnesi. Informētības palielināšana par uzņēmējdarbību kā vēlīnā karjeras posmā īstenojamu 
iespēju var palīdzēt cīnīties pret vecumdiskrimināciju, kas ir potenciāls šķērslis šādai 
darbībai. Publiskās politikas pasākumi var atbalstīt vecāka gadagājuma uzņēmējus, likvidējot 
atturošos faktorus nodokļu un sociālā nodrošinājuma sistēmās, piedāvājot mērķtiecīgas 
konsultācijas un nodrošinot piekļuvi finansējumam. 


3.2. Ražīgums, inovācija un uzņēmējdarbības iespējas 


Pēdējās desmitgadēs ražīguma pieaugums visās attīstītajās valstīs ir palēninājies. Ņemot vērā 
to, ka darbspējas vecuma iedzīvotāju skaits sarūk, ļoti būtisks ir lielāks ražīgums, lai Eiropas 
Savienībā panāktu ilgtspējīgu un iekļaujošu ekonomikas izaugsmi un augstāku dzīves līmeni. 
Zaļā un digitālā pārkārtošanās paver iespēju atjaunot ražīguma pieaugumu, veicinot 
inovāciju jaunu tehnoloģiju un uzņēmējdarbības modeļu veidā. Inovācija var arī palīdzēt 
uzlabot resursefektivitāti, savukārt darbaspēku taupošas tehnoloģijas var mazināt problēmas, 
ko rada darbspējas vecuma iedzīvotāju skaita sarukums. 


Lai stimulētu inovāciju un sekmētu jaunu tehnoloģiju ieviešanu, izšķiroša nozīme ir 
pienācīgiem un efektīviem ieguldījumiem pētniecībā un izstrādē, kā arī — vispārīgā 
nozīmē — nemateriālajos aktīvos. Ražīguma un inovācijas atbalstīšanā liela nozīme ir arī 
efektīvai valsts pārvaldei un tiesu sistēmai, labvēlīgai uzņēmējdarbības videi, efektīvai 
konkurences politikai un taisnīgai, pārredzamai un efektīvai subsīdiju un nodokļu sistēmai, 
kas atbilst sociālās un vides ilgtspējas ilgtermiņa mērķiem. 


Viena no ES iespējām ir "senioru ekonomika” — šis jēdziens attiecas uz vispārējām 
pārmaiņām pieprasījumā pēc produktiem un pakalpojumiem, kas atspoguļo vecāka 
gadagājuma cilvēku specifiskās vajadzības un vēlmes. Paredzams, ka senioru ekonomikas 
apmērs ik gadu pieaugs par aptuveni 5%- no 3,7 triljoniem euro 2015. gadā līdz 
5,7 triljoniem euro 2025. gadā". 


18 https://ec.europa.eu/digital-single-market/en/news/silver-economy-study-how-stimulate-economy-hundreds- 


millions-euros-year. 


Senioru ekonomika var pavērt jaunas darba iespējas tādās nozarēs kā tūrisms, viedmājokļi, 
kas atbalsta neatkarīgu dzīvi, palīgtehnoloģijas, viegli pieejami produkti un pakalpojumi, 
robotikas pakalpojumi, labsajūta, kosmētika un mode, drošība, kultūra, individuālā un 
automatizētā mobilitāte, kā arī banku pakalpojumi. Arī inovācija zinātnē un medicīnā 
pavērs jaunas iespējas tehnoloģiju izstrādātājiem un augsti kvalificētiem veselības aprūpes 
darbiniekiem un aprūpētājiem, vienlaikus gādājot par sasniegumiem, kas ir vajadzīgi, lai 
reaģētu uz izaicinājumiem saistībā ar sabiedrības novecošanu. 


Telemedicīna, viedtālruņu lietotnes un biosensori, kas padara iespējamu attālinātu 
diagnostiku un uzraudzību, var uzlabot pacientu izredzes. Jaunas palīgtehnoloģijas var 
palielināt gados vecāku cilvēku ar invaliditāti autonomiju, neatkarību un līdzdalību. Attīstīts 
veselīgām un aktīvām vecumdienām paredzētu produktu un pakalpojumu tirgus varētu 
uzlabot veselības un sociālās aprūpes sistēmu efektivitāti, potenciāli padarot tās 
ilgtspējīgākas. 


3.3. Nodarbinātība un ražīgums — teritoriālā perspektīva 


Turpmāk redzamajā kartē ir attēlots darba mūža pieaugums, kas vajadzīgs, lai cīnītos pret 
iedzīvotāju novecošanu ES reģionos. Tiek prognozēts, ka darbspējas vecuma iedzīvotāju 
skaits 2020.—2040. gadā palielināsies tikai katrā piektajā ES reģionā. Šie reģioni bieži vien 
aptver galvaspilsētu, citu lielu pilsētu un/vai to piepilsētas. Uzņēmumiem, kas atrodas tajos 
nedaudzajos reģionos, kuros pieaug darbspējas vecuma iedzīvotāju skaits, būs vieglāk 
aizpildīt savas vakances un paplašināt uzņēmējdarbību. Taču uzņēmumi reģionos, kuros 
darbspējas vecuma iedzīvotāju skaits sarūk, visticamāk, saskarsies ar darbaspēka trūkumu 
tad, ja darbaspēka mobilitāte nepalielināsies. Rezultātā tiem būs jāveic lielāki ieguldījumi 
darbaspēku ekonomējošās tehnoloģijās un inovācijā tikai tādēļ, lai ražotu tikpat daudz preču 
vai sniegtu tikpat daudz pakalpojumu. 


1. karte. Prognozētais maksimālais darbspējas vecums, pateicoties kuram darbspējas 
vecuma iedzīvotāju skaits paliek nemainīgs, 2040. g. 

Mazāk attīstīto reģionu, tostarp lauku reģionu, potenciālu var sīkāk izpētīt, piemēram, 
nolūkā izmantot senioru ekonomikas radītās iespējas. Kohēzijas politikai ir būtiska nozīme 
šādu reģionu attīstības atbalstīšanā. Lauku reģioni Eiropā ir ļoti atšķirīgi — dažiem no tiem ir 
labi ekonomiskie un sociālie rādītāji, savukārt citos ir konstatējama ekonomiskā un/vai 
sociālā lejupslīde. Bieži vien tiek uzskatīts, ka dzīves kvalitāte lauku reģionos ir labāka nekā 
pilsētās. Cilvēkiem no pilsētām liekas pievilcīgs tuvums dabai, tīrs gaiss, kopienas izjūta un 
lētāki mājokļi. Ja šādos reģionos tiek gādāts par pietiekamu pamatinfrastruktūru, transporta 

savienojumiem un ekonomiskajai aktivitātei vajadzīgajiem nosacījumiem, tad tie var būt 
pievilcīgi gan darbspējas vecuma, gan vecāka gadagājuma cilvēkiem. 


Arī digitālā savienojamība var palīdzēt attālām teritorijām nodrošināt piekļuvi kvalitatīvai 
izglītībai un kvalitatīvām darba iespējām, kā tas apliecināts Covid-19 krīzes laikā. Krīze ir arī 
izgaismojusi tāldarba potenciālu dažās profesijās, proti, kā līdzekli, lai izvairītos no 
svārstsatiksmes ar visām tās nelabvēlīgajām sekām gaisa piesārņojuma un laika patēriņa ziņā. 


Infrastruktūra — no transporta līdz skolām, savienojamības ar mājokļiem vai pasta tīkliem, 
līdz pat veselības aprūpei — un tādu pakalpojumu sniegšana kā izglītība un apmācība, 
veselības aprūpe un ilgtermiņa aprūpe, var uzlabot attīstības iespējas, ja tos pielāgo vietējām 
vajadzībām. 


3. Kādi inovatīvi politikas pasākumi būtu rūpīgāk jāapsver, lai uzlabotu līdzdalību darba 
tirgū, jo īpaši gados vecāku darba ņēmēju līdzdalību? 


4. Vai ES līmenī ir vajadzīga plašāka politika un rīcība, kas atbalsta vecāka gadagājuma 
cilvēku uzņēmējdarbību? Kāda veida atbalsts ir vajadzīgs ES līmenī un kā mēs varam 
balstīties uz veiksmīgiem sociālo inovāciju piemēriem par darbaudzināšanu starp gados 
jauniem un vecākiem uzņēmējiem? 


5. Kā ES politika var palīdzēt mazāk attīstītiem reģioniem un lauku apvidiem risināt ar 
novecošanu un iedzīvotāju skaita samazināšanos saistītās problēmas? Kā ES teritorijas, 
kuras skar gan iedzīvotāju skaita samazināšanās, gan novecošanas problēmas, var labāk 
izmantot senioru ekonomiku? 


4. Jaunas iespējas un problēmas pensionēšanās posmā 


Eiropas vēsturē nekad iepriekš tik daudzi cilvēki nav sasnieguši tik garu un veselīgu mūžu. 
Vairāk cilvēku nekā jebkad agrāk paliek ilgāk aktīvi, paildzina savu profesionālo karjeru un — 
pēc aiziešanas pensijā — piedalās sociālajās aktivitātēs. Pateicoties veselīgākam dzīvesveidam 
un medicīniskajam progresam (labāka slimību profilakse, diagnostika un ārstēšana), 
vairākums pensionāru ir labā formā un var izvēlēties to, kā pavadīt savu laiku'”. Šī jaunā 
realitāte maina mūsu priekšstatus par novecošanu, izgaismojot to svarīgo artavu, ko vecāka 
gadagājuma cilvēki ar starppaaudžu mācīšanās un kohēzijas palīdzību sniedz sabiedrībai un 
ekonomikai. 


Vienlaikus pensionēšanās posms rada izaicinājumus ne tikai konkrētajām personām, bet arī 
sociālās aizsardzības sistēmām, kas viņus atbalsta. Lai nodrošinātu pensiju sistēmu 
pietiekamību, pieejamību un ilgtspēju, mums kritiski jānovērtē, cik pašreizējās pensiju 
sistēmas ir piemērotas tam, lai tiktu galā ar straujās iedzīvotāju novecošanas problēmu. 


4.1. Aktivitātes saglabāšana 


Brīvprātīgais darbs var veicināt paaudžu solidaritāti un sadarbību, radot vērtību un sniedzot 
labumu gan gados jauniem, gan vecāka gadagājuma cilvēkiem zināšanu, pieredzes un 
pašcieņas ziņā. Vienlaikus brīvprātīgajam darbam ir svarīga ekonomiskā vērtība. Dati liecina, 


9 Avots: Eurostat publikācija “Ageing Europe” (Eiropa noveco), 2020. gada izdevums. 


ka aptuveni viena piektdaļa no 65—74 gadus veciem cilvēkiem piedalās formālā brīvprātīgajā 
darbā, un arī cilvēki, kuri ir vecāki par 75 gadiem, joprojām iesaistās, ja veselība to pieļauj”. 
Covid-19 pandēmijas laikā pensionāri ir palīdzējuši savām kopienām, atgriežoties darbā kā 
medicīnas vai aprūpes darbinieki vai arī piesakoties brīvprātīgā darba dienestos, lai atvieglotu 
citu cilvēku ikdienu. 


Daudzi, it īpaši vecāka gadagājuma sievietes, ir neapmaksāti aprūpētāji galvenokārt savās 
ģimenēs (aprūpējot savus vecākus, partnerus, bērnus vai mazbērnus), tādējādi palīdzot 
darbspējas pamatvecumā esošajai paaudzei saglabāt darba un ģimenes dzīves līdzsvaru. 


Starppaaudžu mācīšanās, tostarp mentorēšana vai pieredzes apmaiņa, ļauj gados jauniem 
un vecāka gadagājuma cilvēkiem apmainīties ar zināšanām un kompetencēm. Liela daļa no 
starppaaudžu mācīšanās notiek neformāli — kopienā, pasākumos, kuri saistīti ar bibliotēkām 
un muzejiem, kultūras, sporta vai citās apvienībās, reliģiskās iestādēs u. tml. 


Arī aktīva mobilitāte nāk par labu aktīvām vecumdienām. Kājāmiešana un riteņbraukšana ir 
populāras daudzās dalībvalstīs, tostarp to cilvēku vidū, kuri ir vecāki par 65 gadiem. Jauni 
elektriskās mobilitātes veidi (galvenokārt elektriskie velosipēdi) jau tagad ļauj elastīgi reaģēt 
uz dažu vecāka gadagājuma cilvēku vajadzībām mobilitātes jomā, kā rezultātā viņi var 
izmantot aktīvu transporta veidu, vienlaikus samazinot transporta radītās emisijas. 


4.2. Nabadzība vecumdienās 


Lielākajai daļai cilvēku pensionēšanās ir saistīta ar ienākumu sarukumu, savukārt dažiem — ar 
nabadzības draudiem vecumdienās. Pieaugot cilvēku vecumam, viņi saskaras ar aizvien 
lielākiem finansiāliem riskiem, kas saistīti, piemēram, ar nepieciešamību pēc veselības 
aprūpes un it īpaši pēc ilgtermiņa aprūpes. 


Galvenais ienākumu avots vairumam pensionāru ir pensijas. Lai nodrošinātu, ka tās arī 
turpmāk ir pietiekamas, ņemot vērā paredzamā mūža ilguma pieaugumu, cilvēkiem nākotnē 
būs jāstrādā ilgāk. Tomēr daži tik un tā saskarsies ar lielāku nabadzības — tostarp enerģētiskās 
nabadzības — risku vecumdienās nekā citi. Tas jo īpaši attiecas uz cilvēkiem, kuriem bija 
nelieli ienākumi vai pārtraukumi karjerā vai kuri strādāja profesijās, kas sniedza ierobežotu 
aizsardzību, piemēram, nestandarta darba ņēmēji un pašnodarbinātie. 


Konkrētu grupu gadījumā risks vēl aizvien ir lielāks. Sievietes parasti pelna mazāk, viņām ir 
īsākas, mazāk lineāras karjeras, viņas strādā nepilnu slodzi un biežāk uzņemas neapmaksātus 
aprūpes pienākumus. Sieviešu pensijas Eiropas Savienībā vidēji ir par 29,5 % mazākas nekā 
vīriešu pensijas”'. 37 % trešo valstu migrantu 2019. gadā bija pakļauti nabadzības un 
sociālās atstumtības riskam; salīdzinājumam — ES mobilo pilsoņu gadījumā šis rādītājs bija 
22 %”. Nākamajos gados minētie migranti, iespējams, saskarsies ar lielāku nabadzības risku 
vecumdienās, kam par iemeslu ir īsāka darba karjera Eiropas Savienībā. 


Vecāka gadagājuma cilvēki ar invaliditāti var saskarties ar īpašām problēmām. Darbspējas 
vecuma cilvēki, kuri iegūst invaliditāti, bieži vien saņem ar darba tirgu saistītu atbalstu, lai 


20 Sīkāku informāciju sk. tiešsaistē pieejamajā Eurostat tabulā ilc_scp19. 
?1 Avots: tiešsaistē pieejamā Eurostat tabula ilc_pnp13. 
” Avots: tiešsaistē pieejamā Eurostat tabula ilc_peps05. 


varētu kompensēt ienākumu zudumu un papildu izdevumus. Kaut arī daudzos gadījumos ar to 
nepietiek, tomēr cilvēki, kuri kļūst par invalīdiem pēc pensionēšanās, bieži vien nav tiesīgi 
saņemt šos pabalstus. 


1. izcēlums. Gados vecāku cilvēku autonomija, līdzdalība un tiesības 


Eiropas sociālo tiesību pīlārs kalpo kā kompass ceļā uz labākiem darba un dzīves apstākļiem 
visiem — neatkarīgi no vecuma — un patiesām sociālajām tiesībām. Tajā ir ietverti vairāki 
principi, kas vērsti uz novecošanas radītajiem izaicinājumiem. 


Vecāka gadagājuma cilvēki bieži nonāk neaizsargātības situācijā; daži no viņiem ne vienā 
veidā vien, piemēram, cilvēki ar veselības problēmām vai invaliditāti”, cilvēki, kuri ir 
piederīgi etniskai vai reliģiskai minoritātei, vai lesbietes, geji, biseksuāļi, transpersonas, 
interseksuāļi un kvīri (LGBTIK). Dažiem var būt vajadzīga palīdzība, kas tieši saistīta ar viņu 
pašu vai viņu aktīvu aizsardzību, piemēram, rūpēšanās par finansēm vai medicīniskās aprūpes 
organizēšana. Tas arī uzsvērts nesen pieņemtajā jaunajā Patērētāju tiesību aizsardzības 
programmā”. Turklāt neaizsargāti vecāka gadagājuma cilvēki var arī saskarties ar 
ļaunprātīgas izmantošanas risku, piemēram, nevērības rezultātā vai fiziskas vai psiholoģiskas 
vardarbības dēļ. Smagās sekas, ar kurām pandēmijas laikā saskārās neaizsargāti vecāka 
gadagājuma cilvēki, liecina par to, cik svarīgi ir aizsargāt viņu autonomiju, kā arī viņu 
veselību un dzīves apstākļus. 


Lai varētu piekļūt precēm un pakalpojumiem, tostarp sabiedriskajiem pakalpojumiem, un lai 
varētu piedalīties politiskajā, sociālajā un kultūras dzīvē, aizvien biežāk ir vajadzīgas 
digitālās prasmes. Tehnoloģiju attīstība var palielināt vecāka gadagājuma cilvēku 
neaizsargātību, piemēram, tad, ja viņi tik labi nepārzina digitālos rīkus vai viņiem ir grūtāk 
tiem pielāgoties, vai ja viņiem ir ierobežota piekļuve digitālajām tehnoloģijām. Rezultātā viņi 
lielākā mērā var kļūt par krāpšanas, mānīšanas un negodīgas tirdzniecības prakses upuriem, 
kā esam pārliecinājušies pandēmijas un ierobežošanas pasākumu laikā. Vecāka gadagājuma 
cilvēki, kuri dzīvo ārvalstīs vai kuriem pieder īpašums ārvalstīs, arī var būt īpaši neaizsargāti, 
kam par iemeslu ir svešvalodu barjera un nepazīstamas administratīvās un tiesu sistēmas, un 
pārrobežu situācijās var būt nepieciešami īpaši aizsardzības pasākumi. 


Vecāka gadagājuma cilvēku skaita pieaugums Eiropas Savienībā izraisa specifiskas bažas par 
drošību un drošumu, jo šādi cilvēki var kļūt par organizētās noziedzības mērķi, piemēram, tos 
var apdraudēt zvani mājās, krāpnieki uz ielas, apzagšana, kabatzagļi vai citi mānīšanas un 
noziegumu veidi. 

Lai vecāka gadagājuma cilvēki varētu īstenot savas tiesības un autonomiju un pēc iespējas 
lielākā mērā piedalīties sabiedrības dzīvē, ir jāņem vērā šādas neaizsargātības situācijas, un 
politikas veidotājiem vajadzības gadījumā tās specifiski jārisina visos līmeņos. 


* Eiropas Savienība ir apņēmusies ievērot Apvienoto Nāciju Organizācijas Konvenciju par personu ar 
invaliditāti tiesībām (UVCRPD), lai aizsargātu personu ar invaliditāti tiesības un cieņu. 
"COM(2020) 696 final, 13.11.2020. 

4.3. Pietiekamas, taisnīgas un ilgtspējīgas pensiju sistēmas 


Atkārtoti (it īpaši Padomes un Komisijas kopīgi publicētajos ziņojumos par pensiju 
pietiekamību”) ir uzsvērts tas, ka uzdevums ir saglabāt pietiekamas, taisnīgas un ilgtspējīgas 
pensijas novecojošā sabiedrībā un ka cilvēkiem jāuzkrāj papildu ietaupījumi. Tomēr 
turpmāku reformu neveikšanas gadījumā lielāks pensionāru skaits un mazāk darbspējīgā 
vecuma cilvēku, visticamāk, nozīmēs to, ka būs jāpalielina iemaksu likmes un jāsamazina 
pensiju kompensācijas likmes, lai nodrošinātu publisko finanšu stabilitāti. Šāda attīstība var 
izraisīt divkāršu slogu jaunākām paaudzēm un tādējādi radīt jautājumus par taisnīgumu starp 
paaudzēm. 


Ilgāks darba mūžs ir viens no svarīgākajiem šīs situācijas risinājumiem. Kā norādīts 
jaunākajā Eurostat prognozē par iedzīvotāju skaitu, ES vecumatkarības koeficients” 
2040. gadā paliktu tādā pašā līmenī kā 2020. gadā tikai tad, ja darba mūža ilgums tiktu 
pagarināts līdz 70 gadu vecumam. Tomēr starp dalībvalstīm pastāv ievērojamas atšķirības, 
kas liecina par dažādiem izaicinājumiem visur Eiropā. Lai valsts mēroga vecumatkarības 
koeficientu 2040. gadā saglabātu nemainīgu salīdzinājumā ar 2020. gadu, prognozes liecina, 
ka Maltai, Ungārijai un Zviedrijai darba mūža ilgums būtu jāpagarina tikai līdz 68 gadiem, 
savukārt Lietuvai un Luksemburgai tas būtu jāpagarina līdz 72 gadiem. Jau 2019. gadā 
vecumatkarības koeficients būtiski atšķīrās — no 22 Luksemburgā līdz 39 Itālijā un 
38 Somijā”. 


Ār pensiju sistēmām varētu atbalstīt ilgāku darba mūžu, automātiski pielāgojot pensionēšanās 
vecumu vai karjeras prasības, uzkrājuma likmes vai pabalstus, lai atspoguļotu ilgāku 
paredzamo mūža ilgumu. Ja priekšlaicīga pensionēšanās tiktu aprobežota ar objektīvi 
pamatotiem gadījumiem, tiktu noteiktas vispārējas tiesības strādāt pēc pensionēšanās vecuma 
sasniegšanas un tiktu ieviestas elastīgas pensionēšanās shēmas, tas var palīdzēt padarīt 
pensiju sistēmas gan pietiekamas, gan ilgtspējīgas. 


To reformu ietvaros, kuru mērķis ir modernizēt pensiju sistēmas, ir rūpīgi jāapsver pārdales 
un taisnīguma loģika pensiju sistēmās. Faktori, kurus varētu ņemt vērā, cita starpā ir šādi: 
pieaugošais demogrāfiskais slogs uz nākamajām paaudzēm, taisnīga attieksme pret darba 
ņēmējiem, kas agri ienāk darba tirgū, pārdales spēja pa ienākumu grupām, ar ģimeni saistīto 
karjeras pārtraukumu aizsardzība un preferenciālo pensiju shēmu pakāpeniska izbeigšana. 


Tiem, kuri nākotnē nespēs ilgāk strādāt, būtu jāsaņem pensijas, kas nodrošina cilvēka cienīgu 
dzīves līmeni vecumdienās. To varētu panākt, piemēram, izmantojot pensiju kredītus, 
minimālās pensijas, pensijas, kuru pamatā ir dzīvesvieta, un sociālo palīdzību, kas paredzēta 
vai pieejama arī vecāka gadagājuma cilvēkiem. 


” Reizi trijos gados Padome un Komisija kopīgi publicē ziņojumu par novecošanu un ziņojumu par pensiju 

pietiekamību (nākamie izdevumi tiks publicēti 2021. gadā). 

*5 Šeit izmantotais vecumatkarības koeficients ir attiecība starp 65 gadus vecu un vecāku personu skaitu un to 
personu skaitu, kuras ir vecumā no 20 līdz 64 gadiem. Šī vērtība ir izteikta uz 100 personām darbspējīgā 
vecumā (15—64 gadi). 

7 Avots: tiešsaistē pieejamā Eurostat tabula proj_19np un Komisijas Reģionālās politikas un pilsētpolitikas 

ģenerāldirektorāta aprēķini, sīkāka informācija pieejama šeit. 


Nodrošinot to, ka pensiju sistēmas aptver dažādus saimnieciskās darbības veidus (piemēram, 
paplašinot piekļuvi, lai aptvertu vairāk darba ņēmēju veidu un pašnodarbinātos), tas 
palīdzētu nodrošināt pensiju sistēmu pietiekamību un iemaksu bāzi un mazinātu 
nevienlīdzību darba tirgū. Tā kā pārmaiņas ekonomikā un darba pasaulē varētu ietekmēt 
iemaksu bāzi, dalībvalstīm, iespējams, būs jāpārskata tas, kā to sociālās aizsardzības sistēmas 
tiek nodrošinātas ar resursiem. 


Iedzīvotāji ir jāinformē par viņu pensijas tiesību statusu. Papildu pensijas uzkrājumus var gūt, 
izmantojot kvalitatīvas, drošas un izmaksu ziņā lietderīgas papildpensijas, tostarp Pan- 
Eiropas privāto pensiju produktu (PEPP), kas papildina valsts obligātās pensiju shēmas. Ar 
politikas pasākumiem, kuru mērķis ir atvieglināt un sekmēt dalību papildpensiju shēmās, būtu 
jāņem vērā šo shēmu fiskālās izmaksas un ietekme uz sadali un jārod līdzsvars starp plašu un 
iekļaujošu tvērumu un aizsardzības pasākumiem pret tirgus svārstīguma sekām, no vienas 
puses, un izmaksu lietderību, no otras puses. 


6. Kā varētu labāk atbalstīt vecāka gadagājuma cilvēku brīvprātīgo darbu un starppaaudžu 
mācīšanos, t. sk. pāri robežām, lai veicinātu zināšanu apmaiņu un pilsonisko līdzdalību? 
Kāda loma varētu būt digitālai platformai vai citām iniciatīvām ES līmenī, un kāda būtu 
šādu iniciatīvu mērķauditorija? Kā jauniešu brīvprātīgo darbu kopā ar vecāka 
gadagājuma cilvēkiem un viņu labā varētu apvienot starppaaudžu iniciatīvās? 

7. Kādi pakalpojumi un labvēlīga vide būtu jāizveido vai jāuzlabo, lai nodrošinātu vecāku 
cilvēku autonomiju, neatkarību un tiesības un veicinātu viņu līdzdalību sabiedrībā? 

8. Kā ES var atbalstīt neaizsargātas vecāka gadagājuma personas, kuras nespēj aizstāvēt 
savas finansiālās un personīgās intereses, sevišķi pārrobežu situācijās? 

9. Kā ES var atbalstīt dalībvalstu centienus panākt lielāku taisnīgumu sociālās aizsardzības 
sistēmās dažādām paaudžu, dzimuma, vecuma un ienākumu grupām, nodrošinot, ka šīs 
sistēmas saglabā finansiālo stabilitāti? 

10. Kā mazināt un novērst nabadzības risku vecumdienās? 

11. Kā nodrošināt pienācīgas pensijas personām (galvenokārt sievietēm), kuras lielu darba 
dzīves daļu pavada neapmaksātā darbā (bieži vien aprūpējot citus)? 

12. Kāda nozīme atbilstīgu pensijas ienākumu nodrošināšanā varētu būt papildpensijām? Kā 
varētu panākt to darbību visā ES un kāda būtu ES loma šajā procesā? 


5. Novecojošas sabiedrības augošo vajadzību apmierināšana 


Neraugoties uz to, ka paredzamais veselīgas dzīves ilgums ir pagarinājies, tomēr, pieaugot 
vecumam, pieaug arī saslimšanas vai invaliditātes varbūtība. Daudzi vecāka gadagājuma 
cilvēki pakāpeniski kļūst nevarīgi, kā arī atkarīgi no ilgtermiņa aprūpes. 


*$ PEPP ir brīvprātīga privāto pensiju shēma, kuru paredzēts ieviest 2022. gadā un ar kuru patērētājiem tiks 
piedāvāts jauns Eiropas mēroga produkts pensijas uzkrājumu veidošanai. Sk. 2019. gada 20. gada jūnija 
Regulu (ES) 2019/1238. 

Avots: Komisijas Ekonomikas un finanšu lietu ģenerāldirektorāta aprēķini, kuru pamatā ir tiešsaistē 
pieejamā Eurostat datu tabula hlth_silc_06. 


Veselības veicināšana un slimību profilakse, kas izpaužas kā veselīgs dzīvesveids, darba 
aizsardzība un aktīva sociālā dzīve, var palīdzēt mazināt vai atlikt šīs problēmas. Atbalstoša 
politika, piemēram, pilsētvides atjaunošana, lauku apvidu atdzīvināšana un pieejamības 
nodrošināšana ēkās un transporta līdzekļos, var palīdzēt atvieglot dzīvi, jo īpaši cilvēkiem ar 
ierobežotām pārvietošanās spējām. 


Kaut arī šādi politikas pasākumi var palīdzēt mīkstināt problēmu kopumā, tomēr novecošana 
un ilgmūžība nenovēršami novedīs pie tā, ka strukturāli pieaugs vispārējais pieprasījums pēc 
veselības aprūpes un ilgtermiņa aprūpes pakalpojumiem”. Situācija vēl vairāk pasliktināsies 
dažos attālos un lauku reģionos, kuri parasti saskaras ar problēmām sniegto sociālo 
pakalpojumu kvalitātes un apmēra ziņā. 


Veidam, kādā sabiedrība gatavojas novecošanai, nav jāaprobežojas tikai ar ekonomiskiem 
jautājumiem un kvalitatīviem, cenas ziņā pieņemamiem pakalpojumiem. Mums jādomā par 
to, kā paaudzes dzīvo kopā. Viena no bažām attiecas uz aizvien lielāko vientulības un 
sociālās izolācijas risku, kas skar gan jaunākus, gan gados vecākus cilvēkus, kā daudzi 
pieredzēja arī Covid-19 pandēmijas laikā. Kaut arī šis risks ir mazāk pamanāms, tomēr tas 
reāli ietekmē mūsu ekonomikas, sociālās un veselības aprūpes sistēmas un ir pelnījis politikas 
veidotāju uzmanību. 


” Piezīme: atkarības līmenis tiek aprēķināts kā piecu gadu vidējais rādītājs par parasto aktivitāšu ilgstošu, 
būtisku ierobežojumu veselības problēmas dēļ; šie ierobežojumi ik gadu tiek noteikti pašvērtējumā. 

Eiropas sociālo tiesību pīlāra 16. un 18. principā ir paredzētas “tiesības uz savlaicīgu piekļuvi kvalitatīvai 
profilaktiskajai un ārstnieciskajai veselības aprūpei par pieņemamu cenu” un “tiesības uz kvalitatīviem un 
cenas ziņā pieņemamiem ilgtermiņa aprūpes pakalpojumiem, īpaši mājaprūpes pakalpojumiem un aprūpes 
pakalpojumiem kopienās”. 

5.1. Novecojošas sabiedrības vajadzību apmierināšana veselības un ilgtermiņa aprūpes 
jomā 


Demogrāfisko pārmaiņu rezultātā būs vairāk gados vecāku pacientu, kuri slimo ar hroniskām 
un — daudzos gadījumos — ar vairākām slimībām. Gandrīz puse no personām vecumā no 
65 gadiem vai vairāk uzskata, ka tām ir invaliditāte vai ilgstošs aktivitātes ierobežojums. 
Turklāt klimata pārmaiņu, dabas katastrofu un vides degradācijas un piesārņojuma sekām ir 
tendence nesamērīgi palielināt spiedienu uz vecāka gadagājuma cilvēku veselību. Tas 
palielinās nepieciešamību pēc veselības aprūpes un citiem aprūpes vai atbalsta 
pakalpojumiem. 


Kaut arī gan veselības aprūpes, gan ilgtermiņa aprūpes sistēmām būs jāreaģē uz pieaugošo 
pieprasījumu, tomēr tās saskaras ar atšķirīgām problēmām, piemēram, attiecībā uz 
darbaspēku, sociālās aizsardzības segumu vai kvalitātes standartiem. 


Visaptveroša politikas reakcija var nozīmēt to, ka jāveic ieguldījumi kvalitatīvos 
pakalpojumos un infrastruktūrā, kā arī veselības aprūpes pētniecībā un inovācijā, jānodrošina 
piekļuve veselības aprūpei, jāpiedāvā pievilcīgi darba apstākļi, lai novērstu darbinieku 
trūkumu, un jāizmanto inovatīva tehnoloģija, lai uzlabotu efektivitāti. Tehnoloģiskais 
progress ļauj piedāvāt konkrētus pakalpojumus un terapiju nevis slimnīcās, bet gan jaunā 
veidā. Lielāks ambulatorās un kopienu tuvumā esošas aprūpes infrastruktūras piedāvājums 
ne tikai nodrošina labāku veselības un sociālo aprūpi, bet arī ļauj vecāka gadagājuma 
cilvēkiem piedalīties sociālos un labbūtību veicinošos pasākumos. 


Nākamajos 10 gados veselības un sociālās aprūpes nozarē ir potenciāls izveidot 8 miljonus 
darbvietu. Tam būs vajadzīgs vairāk speciālistu, kā arī darba ņēmēju kvalifikācijas celšana un 
pārkvalifikācija; šim uzdevumam it īpaši pievērsīsies 2020. gada novembrī uzsāktais Prasmju 
pilnveides pakts. Turklāt, lai novērstu veselības aprūpes darbinieku trūkumu, liela nozīme 
varētu būt arī darbinieku pārrobežu mobilitātei. ES pilsoņi, kuri strādā dalībvalstī, kas nav 
viņu izcelsmes dalībvalsts, 2018. gadā veidoja gandrīz 5 % no darbiniekiem veselības 
aprūpes un ilgtermiņa aprūpes jomā, savukārt imigranti no valstīm ārpus ES veidoja 9,1 %>'. 
Veselības aprūpes un ilgtermiņa aprūpes aspektu integrēšana esošajos likumīgas migrācijas 
kanālos varētu arī uzlabot migrantu prasmju izmantošanu Eiropas Savienībā. 


Paredzams, ka to cilvēku skaits, kuriem, iespējams, būs vajadzīga ilgtermiņa aprūpe, ES 
27 dalībvalstīs palielināsies no 19,5 miljoniem 2016. gadā līdz 23,6 miljoniem 2030. gadā un 
30,5 miljoniem 2050. gadā”. Ilgtermiņā vairs nevar paļauties uz neformāliem aprūpētājiem, 
jo ir aizvien grūtāk saņemt palīdzību no ģimenes locekļu puses, kam par iemeslu ir tas, ka 
ģimenēm ir mazāk bērnu, tās dzīvo tālāk viena no otras un sievietes lielākā mērā iesaistās 
darba tirgū. 


Dalībvalstis saskaras ar kopīgiem izaicinājumiem ilgtermiņa aprūpē, tostarp tādiem kā 
nodrošināt piekļuvi ilgtermiņa aprūpei, tās pieejamību par pieņemamu cenu un kvalitāti, 
kā arī gādāt par piemērotu darbaspēku. Daudzi, kuriem ir vajadzīga aprūpe, nevar tai piekļūt 
tādēļ, ka nav pietiekama piedāvājuma, ir augstas izmaksas un trūkst sociālās aizsardzības vai 


*| JRC, Health care and long-term care workforce: Demographic challenges and potential contribution of 


migration and digital technology, https://publications.jrc.ec.europa.eu/repository/handle/JRC 121698. 
32 Prognozes no 2018. gada ziņojuma par novecošanu. 


apdrošināšanas seguma, kurš nodrošina pieejamību par pieņemamu cenu. Ja nav pienācīgas 
sociālās aizsardzības, nepieciešamība pēc ilgtermiņa aprūpes var būt iemesls tam, kāpēc 
cilvēki nonāk nabadzībā. Šis risks jākompensē, novecojošas sabiedrības apstākļos saglabājot 
sistēmu fiskālo stabilitāti. 


Kvalitatīva ilgtermiņa aprūpe ir svarīga, lai nodrošinātu cilvēka cieņu, izvēli un labbūtību, kā 
arī lai izvairītos no nevajadzīgas hospitalizācijas. Eiropas Savienībā pašlaik ir atšķirīgi 
kvalitātes standarti un interpretācijas, un dalībvalstis patlaban atrodas dažādos kvalitātes 
nodrošināšanas posmos. Ir svarīgi atzīmēt, ka ir dažādi veidi, kā piedāvāt kvalitatīvu 
ilgtermiņa aprūpi. Piedāvājot kopienas līmeņa pakalpojumu sniegšanu vecāka gadagājuma 
cilvēkiem, kuriem vajadzīga ilgtermiņa aprūpe (tostarp cilvēkiem ar invaliditāti), var tikt 
atbalstītas viņu tiesības neatkarīgi dzīvot kopienā, cik vien ilgi iespējams. No otras puses, ar 
stacionāriem vai citiem pakalpojumiem var nodrošināt tādu aprūpes pakalpojumu sniegšanu, 
kuri pārsniedz kopienas līmeņa struktūru iespējas. 


Ir grūti pieņemt un paturēt darbā kvalificētus darbiniekus ilgtermiņa aprūpes jomā, kam par 
iemeslu ir zemais atalgojums un smagie darba apstākļi. Tas palielina spiedienu uz 
neformāliem aprūpētājiem (parasti sievietēm), kam ir grūtības panākt līdzsvaru starp aprūpi 
un apmaksātu darbu — bieži vien tas rada izmaksas sabiedrībai, piemēram, negatīvu ietekmi 
uz veselību un labbūtību, mazāku līdzdalību darba tirgū un mazākus ienākumus. 


Kā uzsvērts paziņojumā “Spēcīga sociālā Eiropa taisnīgai pārejai””*, spēcīgu ilgtermiņa 
aprūpes sistēmu izveide uzlabos cenu ziņā pieņemamas un kvalitatīvas ilgtermiņa aprūpes 
pieejamību, nodrošinās cilvēka cienīgu dzīvi vecumdienās un vairos nodarbinātības iespējas 
aprūpes ekonomikā. Kopīgs Eiropas Komisijas un Sociālās aizsardzības komitejas ziņojums, 
kas tiks publicēts 2021. gadā, sniegs ieskatu pašreizējā situācijā saistībā ar ilgtermiņa aprūpes 
sistēmām Eiropas Savienībā, kā arī informēs par Covid-19 pandēmijas ietekmi. 


Lielā mērogā ieviešot tādas sociālas un tehnoloģiskas inovācijas kā e-veselība, mobilā 
veselība, teleaprūpe, integrēta aprūpe vai neatkarīga dzīvošana, varētu būtiski uzlabot 
veselības aprūpes un ilgtermiņa aprūpes sistēmu efektivitāti. Attālinātas uzraudzības modeļi 
veselības aprūpes jomā, jo īpaši tādi, ar kuriem aprūpes komandā ietver arī pacientus un 
ģimenes locekļus, ir apliecinājuši acīmredzamas priekšrocības to pacientu gadījumā, kuriem 
ir hroniskas slimības”". 


Aprūpes integrācija, kas panākama, cieši sadarbojoties un apmainoties ar informāciju starp 
speciālistiem, pacientiem un viņu aprūpētājiem (tostarp neformāliem aprūpētājiem), var 
ierobežot pieaugošās veselības un sociālās aprūpes izmaksas un vienlaikus var palīdzēt 
vecāka gadagājuma cilvēkiem ilgāk palikt neatkarīgiem un uzlabot viņu labbūtību. 


Sociālos uzņēmumus un bezpeļņas organizācijas (it īpaši savstarpējas apdrošināšanas 
biedrības) izmanto aizvien biežāk, lai sniegtu tostarp vecāka gadagājuma cilvēkiem — 
veselības un sociālās aprūpes pakalpojumus. Šādi uzņēmumi un organizācijas var būt 
efektīvi, jo tiem ir saiknes ar vietējo kopienu un atbilstošas zināšanas, un tiem ir skaidri 
formulēti sociālie mērķi. 


** COM(2020) 14 final, 14.1.2020. 
%4 Transforming the future of ageing (Pārveidojot novecošanas nākotni), SAPEA (2019) 


https://www.sapea.info/wp-content/uploads/tfa-report.pdf. 

Eiropas Savienība atbalsta dalībvalstis ilgtermiņa aprūpes sistēmu un reformu veicināšanā ar 
analītiska darba, savstarpējas apmaiņas, politikas norāžu un ES finansējuma palīdzību. 
Ilgtermiņa aprūpē un veselības aprūpē esošie izaicinājumi ir atspoguļoti arī Eiropas pusgada 
procesā. Eiropas Savienība atvieglina valstu sociālā nodrošinājuma sistēmu koordināciju, 
aizsargājot to personu tiesības, kuras pārvietojas Eiropā, tostarp šo personu piekļuvi 
ilgtermiņa aprūpes pabalstiem. Vairākas iniciatīvas (piemēram, direktīva par darba un 
privātās dzīves līdzsvaru vai priekšlikums direktīvai par adekvātu minimālo algu”) palīdzēs 
uzlabot neformālo aprūpētāju situāciju un nodrošināt šajā nozarē pienācīgu atalgojumu. 
Saistībā ar Covid-19 jāatzīmē, ka analīze par pandēmijas ietekmi uz ilgtermiņa aprūpi” un 
izstrādātie norādījumi par pandēmijas pārvaldību ilgtermiņa aprūpes vidē” izgaismo 
strukturālos trūkumus. 


5.2. Mobilitāte, savienojamība un piekļūstamība 


Sabiedrības novecošana Eiropā ir demogrāfiska tendence, kas, visticamāk, nākotnē ietekmēs 
mobilitātes modeļus. Sabiedriskā transporta pakalpojumu sniedzējiem būs jāpielāgojas 
arvien lielākam skaitam pasažieru ar invaliditāti vai ierobežotu mobilitāti un jāveic 
ieguldījumi viedā bezšķēršļu transporta infrastruktūrā un transportlīdzekļos. Tā kā vecāka 
gadagājuma cilvēku vairākums ir sievietes, mobilitātei, iespējams, vairāk jāpievēršas sieviešu 
specifiskajām vajadzībām attiecībā uz ceļojuma laiku un mērķi, maršrutu un ceļojuma 
attālumu, kā arī drošumu. 


Transporta automatizācija un digitalizācija var palīdzēt samazināt negadījumu skaitu, 
uzlabot ceļošanas un transportēšanas darbības, veicināt multimodalitāti, samazināt enerģijas 
patēriņu un piesārņojumu un optimizēt resursu un infrastruktūras izmantošanu. No otras 
puses, automatizācija un digitalizācija rada arī problēmas vecāka gadagājuma cilvēkiem, 
kuriem nav digitālo pamatprasmju vai kuriem ir ierobežota piekļuve internetam. Minētās 
problēmas ir īpaši aktuālas gados vecākiem cilvēkiem, kuri dzīvo lauku apvidos. 


Organizējot pilsētu infrastruktūru un pakalpojumus, būtu jāņem vērā vecāka gadagājuma 
cilvēku atšķirīgās vajadzības un spējas. Daudzas pilsētas savos urbānās mobilitātes plānos jau 
tagad ņem vērā veselības, dzimumu līdztiesības un citus apsvērumus. Piekļūstamība sekmē 
sociālo iekļaušanu. Pielāgoti mājokļu risinājumi un *viedās mājas”, kas aprīkotas ar 
sensoriem un automatizētām elektroierīču, gaismas un apkures sistēmām, var uzlabot to 
gados vecāku cilvēku drošību, kuri dzīvo vieni, un palielināt produktu ilgmūžību un 
atkalizmantojamību. 


5.3. Teritoriālās atšķirības attiecībā uz piekļuvi aprūpei un pakalpojumiem 


Kaut arī vairumā ES valstu ir sasniegts vispārējs aptvērums attiecībā uz veselības aprūpes 
pakalpojumu pamatkopumu, tomēr pakalpojumu klāsts un izdevumu pārņemšanas apjoms 
dažādās valstīs būtiski atšķiras. Faktiska piekļuve aprūpei var tikt ierobežota finansiālu 
iemeslu, darbinieku trūkuma, ilga gaidīšanas laika un pārāk tāla ceļa dēļ, kas jāmēro līdz 
tuvākajai veselības aprūpes iestādei. Dažās dalībvalstīs ir konstatētas problēmas saistībā ar 


* Regula (EK) Nr. 883/2004 (2004. gada 29. aprīlis). 

* Direktīva (ES) 2019/1158 (2019. gada 20. jūnijs) un COM(2020) 682 final, 28.10.2020. 

*7 Kopīgs Eiropas Komisijas un Sociālās aizsardzības komitejas ziņojums, kas tiks publicēts 2021. gadā. 

38 https://www.ecdc.europa.eu/en/publications-data/surveillance-COVID-19-long-term-care-facilities-EU-EEA. 


piekļuvi veselības aprūpei lauku un nomaļos apgabalos. Šie apgabali tiek dēvēti par 
“medicīniskiem tuksnešiem”””. Reģionālās atšķirības attiecībā uz piekļuvi veselības aprūpei ir 
kļuvušas vēl lielākas Covid-19 pandēmijas laikā. Tas pats attiecas uz piekļuvi ilgtermiņa 
aprūpes pakalpojumiem un infrastruktūrai. 


2. karte. Braukšanas laiks līdz tuvākajai veselības aprūpes iestādei 

Tehnoloģija var palīdzēt uzlabot vecāka gadagājuma cilvēku piekļuvi veselības aprūpei, it 
īpaši attālos apgabalos. Digitālajiem risinājumiem ir liela nozīme atšķirību novēršanā, un tie 
kļūst arvien izplatītāki, piemēram, telekonsultāciju gadījumā. Šādu rīku izmantošanai būs 
vajadzīga atbilstoša apmācība un atbalsts. 


Zema iedzīvotāju blīvuma dēļ lauku pašvaldībām ir grūti piedāvāt izmaksu ziņā efektīvu, 
regulāru un ērtu sabiedrisko transportu, kas par pieņemamām cenām ir arī pieejams vecāka 
gadagājuma cilvēkiem. Ja tiek slēgtas vietējās struktūras, piemēram, veikali, bankas, 
veselības aprūpes iestādes u.tml., tad cilvēkiem jāmēro tālāks ceļš, lai piekļūtu šiem 
pakalpojumiem — tā ir problēma, kas var nesamērīgi skart gados vecākus lauku iedzīvotājus. 
Inovatīvi, vietējās kopienās balstīti, dažkārt mobili pakalpojumu risinājumi var palīdzēt 
novērst trūkumus, saglabājot piekļuvi pakalpojumiem mazapdzīvotos apgabalos. 


2. izcēlums. Visu paaudžu vajadzību apmierināšana 


Viens no galvenajiem jautājumiem debatēs par to, kā reaģēt uz novecošanu, ir taisnīgums 
starp paaudzēm. Izaicinājums ir saglabāt pienācīgu sociālās aizsardzības līmeni, neuzliekot 
pārmērīgu slogu darbspējīgā vecuma iedzīvotājiem, kuru skaits sarūk un kuru iemaksas ir 
lielākais sociālo sistēmu finansējuma avots. Nodokļu sloga novirzīšana no darbaspēka uz 
piesārņojumu (kā ierosināts Eiropas zaļajā kursā) var piedāvāt jaunus risinājumus. Ja netiks 
veiktas turpmākas reformas, tad aizvien lielākā daudzveidība darba tirgū būs iemesls tam, ka 
sociālās aizsardzības sistēmas aptver mazāk cilvēku un mazāks skaits cilvēku veic iemaksas 
šajās sistēmās. 

Publisko finanšu stabilitāte ir cieši jāuzrauga, it īpaši valstīs ar lielu valsts parādu. Ar 
novecošanu saistīto valsts izdevumu kopējās izmaksas visā Eiropas Savienībā pašlaik 
pārsniedz 25 % no IKP. 2078. gada ziņojumā par novecošanu tika prognozēts, ka līdz 
2070. gadam šīs izmaksas palielināsies par 1,1 procentpunktu, 11 dalībvalstīs pieaugot par 
3 procentpunktiem vai vairāk. Pieauguma pamatā galvenokārt ir izdevumi par ilgtermiņa 
aprūpi un veselības aprūpi, kas atbilst vajadzībai pienācīgi apmierināt novecojošas 
sabiedrības vajadzības. Turklāt Covid-19 pandēmijas apkarošanas sekas un ierobežošanas 
pasākumu ekonomiskās sekas ir radījušas turpmākus izaicinājumus. 


Tomēr ar novecošanu saistīto izdevumu pieaugums praksē var izrādīties vēl lielāks, 
piemēram, tad, ja tiek atceltas līdzšinējās pensiju reformas vai tiek pieņemtas jaunas 
reformas, ar kurām palielina izdevumus. Tehnoloģiskais progress veselības aprūpes un 
ilgtermiņa aprūpes jomā varētu palīdzēt uzlabot pakalpojumu kvalitāti, taču tas varētu arī 
radīt lielākus izdevumus; līdzīgā kārtā arī labākai piekļuvei cenas ziņā pieņemamai ilgtermiņa 
aprūpei var būt nepieciešams papildu publiskais finansējums. 


Fiskālā stabilitāte un pietiekamība ir vienas monētas divas puses, jo Eiropa ir cieši 
apņēmusies ievērot savus augstos sociālos standartus. Politikas pasākumi var palīdzēt 
saskaņot sociālo un fiskālo stabilitāti, pagarinot darba mūžu, kā arī paplašinot tvērumu un 
pārskatot sociālās aizsardzības sistēmas. 


5.4. Labbūtības uzlabošana ar paaudžu solidaritātes palīdzību 


Pieaugošais vecāka gadagājuma cilvēku īpatsvars var nozīmēt to, ka ir vajadzīga politika, ar 
ko ņem vērā tādas sociālās un emocionālās vajadzības kā drošība un sociālā mijiedarbība. 
Sociālo sajaukšanos ierobežo tas, ka dažādas vecuma grupas apmetas uz dzīvi dažādos pilsētu 


21 


rajonos un dažādos reģionos atbilstoši izvēlei par labu kādai dzīvesvietai; šī izvēle ir atkarīga 
no attiecīgā dzīves posma. Gados jauni studenti parasti apmetas uz dzīvi pilsētu centros, 
jaunas ģimenes apmetas priekšpilsētās, savukārt vecāka gadagājuma cilvēki pārceļas uz 
mazāk apdzīvotām vietām, kas atrodas lielākā attālumā no pilsētu centriem. Šīm, no vecuma 
atkarīgajām pārvietošanās tendencēm” var būt ietekme uz kohēziju starp paaudzēm. 


Tiek lēsts, ka aptuveni 30 miljoni pieaugušo Eiropas Savienībā bieži jūtas vientuļi". 
Vientulība skar visas vecuma grupas. Ar lielāku vientulību ir saistīti tādi faktori kā slikta 
veselība, nelabvēlīgi ekonomiskie apstākļi un dzīvošana vienatnē. 


Covid-19 krīze ir izgaismojusi garīgās veselības vispārējo nozīmi. Pārvietošanās 
ierobežojumi ir būtiski ietekmējuši ļoti vecus, novājinātus cilvēkus, kuri dzīvo aprūpes 
iestādēs un kuriem bieži vien nav piekļuves digitālās komunikācijas līdzekļiem vai prasmju 
tos lietot. Ieguldījumi digitālajās prasmēs, kopienu attīstīšana un kohēzija starp paaudzēm var 
novērst garīgās veselības un labbūtības pasliktināšanos un mazināt nevienlīdzību. 


Vecāka gadagājuma cilvēki ar labu veselību var sniegt būtisku artavu sociālās un 
ekonomiskās vērtības radīšanā mūsu sabiedrībā. Viņu kognitīvo prasmju neizmantošana ne 
tikai kaitē viņu garīgajai un fiziskajai veselībai un labbūtībai, bet ir arī garām palaista iespēja 
par labu kopienai. 


Pieaug tendence (tā gan joprojām ir tikai sākumposmā) izveidot *'vairākpaaudžu mājas” — 
dažkārt kā mājokļu kooperatīvus, kuros vecāka gadagājuma iedzīvotājiem nodrošina 
sabiedrību ikdienā, nodod prasmes un zināšanas gados jaunākiem iedzīvotājiem un padara 
iespējamu sociālo mijiedarbību par labu visiem. 


13. Kā ES var atbalstīt dalībvalstu centienus saskaņot pienācīgu un cenas ziņā pieejamu 
veselības aprūpes un ilgtermiņa aprūpes pieejamību ar fiskālo un finansiālo ilgtspēju? 


14. Kā ES varētu atbalstīt dalībvalstis kopīgu ilgtermiņa aprūpes problēmu risināšanā? Kādi 
mērķi būtu jāuzstāda un kādi pasākumi jāveic ES politikas satvarā, ar ko risina tādas 
problēmas kā pieejamība, kvalitāte, pieņemamas cenas vai darba apstākļi? Kas būtu 
jāņem vērā attiecībā uz apgabaliem ar zemu iedzīvotāju blīvumu? 

15. Kā vecāka gadagājuma cilvēki var gūt labumu no mobilitātes un veselības aprūpes 
pakalpojumu digitalizācijas? Kā var uzlabot sabiedriskā transporta piekļūstamību, 
pieejamību, cenu pieņemamību un drošību vecāka gadagājuma cilvēkiem, sevišķi lauku 
un attālos apvidos? 


16. Vai, veidojot savu politiku, mēs pietiekami ņemam vērā vientulības cēloņus un ietekmi? 
Kādus pasākumus varētu veikt, lai novērstu vecāka gadagājuma cilvēku vientulību un 
sociālo izolāciju? Kādu atbalstu var sniegt ES? 


17. Kāda loma pilsētu un lauku plānošanā var būt vairāku paaudžu kopdzīvei un mājokļiem, 
risinot ar sabiedrības novecošanu saistītās problēmas? Kā tos varētu labāk izmantot? 


4 JRC, Demographic landscape of EU territories — challenges and opportunities in diversely ageing regions, 


(ES teritoriju demogrāfiskā aina — izaicinājumi un iespējas reģionos, kas noveco 
atšķirīgi)https://publications.jrc.ec.europa.eu/repository/handle/JRC 123046. 
“ JRC, Politikas pārskats: Loneliness — an unequally shared burden in Europe (Vientulība — nevienlīdzīgi 
sadalīts slogs Eiropā), 2019. 

6. Perspektīva 


Novecošana un ar to saistītie izaicinājumi un iespējas ir aktuāli visā mūsu dzīves gaitā, taču 
mūsu perspektīva mainās. Daudziem gados jauniem cilvēkiem šobrīd ir grūti ienākt darba 
tirgū, un pašreizējā Covid-19 krīze ir pasliktinājusi šo situāciju. Izredzes uz lielāku 
paredzamo mūža ilgumu — salīdzinājumā ar savu vecvecāku paaudzi — jauniem cilvēkiem 
ilgākā termiņā ir svarīgs faktors savas izvēles izdarīšanā, tostarp attiecībā uz izglītību, darba 
dzīvi un karjeras pārtraukumiem. Tas savukārt ietekmē viņu veselību, kā arī viņu vietu 
ekonomikā un sabiedrībā. Vienlaikus šodienas vecāko paaudzi raksturo visa sava mūža 
ieguldījums, vajadzības un gaidas. Visi kopā tie ir daļa no sabiedrības un ekonomikas, kurai 
jānodrošina visu tās locekļu labklājība, panākumi un labbūtība. Tāpēc pievēršanās 
novecošanas radītajiem izaicinājumiem un iespējām ir gan individuāla, gan kolektīva 
atbildība. 


Kā izklāstīts šajā zaļajā grāmatā, ir daudz veidu, kā novērst vai ierobežot novecošanas 
negatīvo ietekmi uz mūsu sabiedrību. Cita starpā tie ir šādi: veselīgu un aktīvu vecumdienu 
veicināšana, mūsu veselības un aprūpes sistēmu noturības uzlabošana, darba tirgus rādītāju 
uzlabošana, sociālās aizsardzības modernizēšana un likumīgas migrācijas un integrācijas 
sekmēšana, kas veido politikas pasākumu kopuma daļu, kura mērķis ir panākt lielāku 
ražīgumu un efektivitāti visās jomās. 


Eiropas Savienība var pievērsties minētajiem izaicinājumiem un iespējām, lietderīgi 
izmantojot gados jaunu un vecāka gadagājuma cilvēku apņēmību un līdzdalību, ar veicinošas 
rīcībpolitikas palīdzību sekmējot paaudžu solidaritāti un atbildību un vienlaikus uzņemoties 
vadošo lomu atbalstošas un dinamiskas sabiedrības izveidē. 


Atveseļošanas un noturības mehānisma (kas ir galvenais atveseļošanas instruments 
NextGenerationEU pasākumu paketē) mērķis ir palīdzēt dalībvalstīm to darīt, ļaujot tām 
palielināt savu ekonomikas izaugsmes potenciālu, izveidot vairāk darbvietu un stiprināt 
ekonomisko un sociālo noturību pašreizējās krīzes pārvarēšanas gaitā. Vienlaikus 
NextGenerationEU ir paaudžu savstarpējā atbalsta un taisnīguma instruments, kas, pateicoties 
kombinācijai no vērienīgām, dalībvalstu īstenotām reformām un ieguldījumiem, vidējā 
termiņā un ilgtermiņā veicina ilgtspējīgu ekonomikas atveseļošanu, no kuras ieguvējas būs 
nākamās paaudzes. 


Tomēr novecošana nav tikai jautājums par to, lai saglabātu izaugsmi un labklājības valsti. 
Runa ir arī par mūsu sabiedrību kopumā un to, kā mēs mijiedarbojamies paaudžu starpā. 
Līdztekus mūsu politiskajai reakcijai uz novecošanas sociālekonomisko ietekmi mums 
Jāapspriež tas, kā nodrošināt, ka ikvienam ir dota iespēja līdzdarboties mūsu sabiedrībā. Tas 
nozīmē, ka diskusijā aktīvi jāiesaista gan jauni, gan gados vecāki cilvēki. 


Galu galā ir tā, ka diskusija par politikas pasākumiem, kuru mērķis ir pievērsties novecošanas 
radītajiem izaicinājumiem un iespējām, ir diskusija gan par tūlītējiem, gan par ilgtermiņa 
risinājumiem. Minētajā diskusijā ir vajadzīgas uz nākotni vērstas pārdomas par šo 
demogrāfisko pārmaiņu ietekmi un alternatīvām Eiropas Savienības iekšienē, kā arī par šo 
pārmaiņu sekām uz Eiropas lomu pasaulē. Šāda uz nākotni vērsta domāšana varētu tikt 
integrēta minētajā diskusijā un atbalstīt ilgtermiņa ilgtspējīgas politikas lēmumus par labu 
cilvēkiem jebkurā vecumā. 

KĀ PIEDALĪTIES APSPRIEŠANĀ 


Ar šo zaļo grāmatu tiek uzsākta 12 nedēļu ilga sabiedriskā apspriešana. Komisija savā 
turpmākajā darbā ņems vērā visas piezīmes un sniegs atsauksmes par rezultātiem. Aicinām 
iesniegt Jūsu atbildes, izmantojot elektronisko veidlapu, kas atrodama šādā tīmekļa vietnē: 


https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing. 


Elektroniskās atbildes veidlapas izmantošana atvieglos Jūsu piezīmju apstrādi. Tomēr Jūs 
varat arī nosūtīt rakstisku atbildi uz šādu adresi: 


Green paper on ageing 
SG.E.3. 

BERL 06/270 
European Commission 
1049 Brussels 

Belgium 

